Мары къегъэлъагъо хыпсыр хыныджым зэпыу имы1эу къызэреорэр. Героеу Ерстэм ащ лъэплъэ ык1и бэмэ ягупшысэ: мыщ фэдэ зэнэкъокъур щы1эныгъэм хэт зэпыт - зым зыр пэуцужьы, зым зыр пэлъэшыжьы. Дунаим ик1оч1э лъэшхэр зэутэк1ых ык1и ц1ыф ц1ык1ур а зэнэкъокъум хэщагъэ мэхъу. Сыд ащ ы1э илъыр? Мыжъо ц1ык1оу псым зэридзэрэм фегъадэ. Сыд гущэ фызэш1ок1ын ащ? Сыд иамал мо к1оч1э лъэшмэ - псым, хым, къушъхьэм ялъытыгъэмэ? Дунаишхом елъытыгъэмэ ц1ыф ц1ык1ум ищы1эныгъэ  зы нэгъэуп1эп1эгъу ны1эп. Джащ фэдэ гупшысэхэр къагъэущых дунаим исурэтмэ.